Hrvatski sabor
20150611

Pa možda je najbolje da predlagač i da prijedlog izmjena i dopuna samog zakona i da u biti promijenimo da nagrađujemo 0,5% ne godine života nego godine staža iznad 41 godine. I tada ćemo u ravnopravni odnos staviti i onoga sa 60. godina i onoga sa 65. ili obrnuto, onog sa 64 godine 11 mjeseci i 29 dana. I tada smo riješili problem. Ali to više nije predmet tumačenja, to je predmet izmjena i dopuna i popravka zakona da mi zaista građanima omogućujemo ravnopravni odnos, da na bazi svoga rada budu i ravnopravno nagrađeni. A to znači svi oni koji iznad 41 godine ostvare 2, 3, 4 godine imaju pravo na 0,5% po mjesecu rada, a ne života. I tada smo ispravili cijelu nepravdu koju smo ovdje utvrdili. Znači, nije problem članak 33. i 35. nego je problem članak 85. istog zakona koji u biti nagrađuje godine života a ne godine staža.